Source: https://modrydrak.blog.pravda.sk/2019/11/10/extremizmus-na-slovensku-politicka-agenda-skutocne-problemy-su-niekde-inde/
Timestamp: 2020-01-24 13:49:36+00:00

Document:
Extrémizmus na Slovensku – politická agenda, skutočné problémy sú niekde inde - modrydrak - Blog.Pravda.sk
>Extrémizmus na Slovensku - politická agenda, skutočné problémy sú niekde inde
10. novembra 2019 20:15, Prečítané 1 798x, modrydrak, Nezaradené
Neustále pripomínanie a napomínanie z úst našich politikov a politológov, by v človeku mohlo vzbudiť dojem, že žije v štáte, kde sa prípady extrémizmu rátajú na tisíce. Pomaly to začne v človeku vyvolávať pocit kolektívnej viny. Reálny obraz je ale niekde inde. Zamyslel som sa nad tým, kedy som naposledy zažil extrémizmus vo svojom okolí. A kde nič tu nič. Lenže to je môj subjektívny pohľad. Prieskumy verejnej mienky pre mňa nie sú relevantný výstup rovnako, ako počet blokácii za statusy na FB. Pre objektivitu som sa musel vybrať na portál štatistiky Ministerstva vnútra SR. Išlo mi o skutočný počet trestných činov s definíciou extrémizmu vo vzťahu k poškodeným osobám. Extrémizmus, ale nie je v našom právnom systéme definovaný. Vymedzuje ho Koncepcia boja proti extrémizmu na roky 2015-2019 a spravidla je definovaný následnými paragrafmi :
Trestné činy extrémizmu sú trestný čin podpory a propagácie skupín smerujúcich k potlačeniu základných práv a slobôd podľa § 421 a 422, výroby extrémistických materiálov podľa § 422a, rozširovania extrémistických materiálov podľa § 422b, prechovávania extrémistických materiálov podľa § 422c, popierania a schvaľovania holokaustu a zločinov politických režimov podľa § 422d, hanobenia národa, rasy a presvedčenia podľa § 423, podnecovania k národnostnej, rasovej a etnickej nenávisti podľa § 424, podnecovania, hanobenia a vyhrážania osobám pre ich príslušnosť k niektorej rase, národu, národnosti, farbe pleti, etnickej skupine alebo pôvodu rodu podľa § 424a a trestný čin spáchaný z osobitného motívu podľa § 140 písm. d) a f). § 140 písm. f) – trestný čin spáchaný z osobitného motívu (z národnostnej, etnickej alebo rasovej nenávisti alebo nenávisti z dôvodu farby pleti),
Dovysvetlenie ku grafu:
140 nie je v grafoch zahrnutý, lebo tie obsahujú len kompletné trestné činy § 140, nie podľa písmena f) – trestný čin spáchaný z osobitného motívu (z národnostnej, etnickej alebo rasovej nenávisti alebo nenávisti z dôvodu farby pleti). Takže nie je možné určiť konkrétny trestný čin. Ale po vzhliadnutí sa počet trestných činov hýbe na úrovni štatistík – hanobenia národa, rasy a presvedčenia.
Nie som volič ĽSNS a nikdy nebudem a nesúhlasím s ich politikou, ale musím objektívne zhodnotiť, že vyjadrenia na margo Kotlebovej strany ĽSNS, že po voľbách v roku 2016 sa do parlamentu dostali fašisti a čaká nás extrémny nárast xenofóbie a rasizmu, sa na základe štatistík nejako nepotvrdili. Hanobení národa, rasy a presvedčenia bolo od roku 2016 do 2018, za tri roky priemerne 21 a v roku 2018 ich počet klesol na 15. Ublížení na zdraví s rasovým motívom bolo priemerne 2,33 a v roku 2018 len jeden prípad. Nárast vidíme pri podpore a propagácii, kde štatistika eviduje hlavne prejavy na sociálnych sieťach. Štatistiky zahrňujú ako pravicový, tak aj ľavicový a náboženský extrémizmus. Navyše v roku 2015 začala imigrantská kríza, čo tiež ovplyvnilo štatistiky. Takže je na mieste otázka, aký reálny vplyv má ĽSNS na extrémizmus na Slovensku po tom, čo ako opozičná strana dostáva oveľa viac priestoru v médiách. Ďalším vplyvom na štatistiky bolo ohlásenie vytvorenia Národnej jednotky boja proti terorizmu a extrémizmu v počte 125 elitných policajtov v rámci NAKA v roku 2017. Čím sa zintenzívnil boj proti extrémizmu. Prípady od januára 2017 spadajú pod Úrad špeciálnej prokuratúry a Špecializovaný trestný súd.
Nepochybujem o tom, že boj proti extrémizmu v akejkoľvek forme, by mal byť presadzovaný a podporovaný. Popieranie základných ľudských práv, by malo byť ihneď odsúdene. Ale po vzhliadnutí štatistík sa v prípade extrémizmu bavíme o kusovkách , respektíve o desiatkach trestných činov v rámci celej SR. Zatiaľ čo pri detskej pornografii, znásilneniach, drogách ide o stovky až tisíce.
V prípade extrémizmu ide skôr o politickú agendu, ako o skutočnú snahu riešenia občianskych problémov, ktoré sú zdá sa niekde inde. Ešte som nepočul Kisku, Nicholsonovú, Šimečku, Žitňanskú a ďalších, rozprávať tak často o znásilneniach, drogách alebo detskej pornografii, ktorá nám tu mimochodom rastie raketovým tempom. Neustále upozorňovanie na problém extrémizmu vo mne vyvoláva pocit, že je tu snaha o nastolenie konkrétneho stavu, za účelom zavedenia reštriktívnych opatrením napr. cenzúry, práve pod hrozbou extrémizmu. Ten je nepochybne potrebné riešiť, ale aby sme sa neposunuli pri citlivosti tejto témy z extrému do extrému, zachovali si zdravý rozum a aspoň tú slobodu prejavu, ktorú ešte máme.
zdroje : dáta čerpané zo Štatistiky kriminality v SR na portáli minv.sk
Keď pseudointelekt požiera zdravý rozum. .. dnes o dámskych vložkách »
« Keď pseudointelekt požiera zdravý rozum. .. dnes o pani Lucii Duriš Nicholsonovej a Štefanovi Harabinovi
Posledný 11. 11. 2019, 05:54:01
a tych je bohuzial prilis vela a v politickeom ...
Ďakujem Ti veľmi pekne, Devanka! Je mi to ...
+++ To isté si myslím aj ja Ninka... Škoda, ...
Dobrý článok, pred časom som o tejto téme ...
Dobrý článok... Ľudia nie sú až tak sprostí,... ...

References: § 421
 § 422
 § 422
 § 422
 § 422
 § 423
 § 424
 § 424
 § 140
 § 140
 § 140